biswa921/orwiki-latest-pages-articles-raw huggingface dataset:
ଅବସ୍ଟେଟ୍ରିକ୍ସ ଫିସଚୁଲା

ସଂଜ୍ଞା 
ଅବସ୍ଟେଟ୍ରିକ୍ସ ଫିସଚୁଲା (ଇଂରାଜୀ ଭାଷାରେ Obstetric fistula) ଏକ ରୋଗ ଯେଉଁଥିରେ ପ୍ରସବ (childbirth) ଫଳରେ ଯୋନିପଥ ବା ପ୍ରସବନଳୀରେ (birth canal) କଣା ବା ଫିସଚୁଲା (hole|) ହୋଇଯାଏ । ଯୋନୀପଥ (vagina), ମଳାଶୟ (rectum), ୟୁରେଟର (ureter) ବା ମୂତ୍ରାଶୟରେ (bladder) ଏହି ଫିସଚୁଲା ହୋଇପାରେ । ଏହା ଫଳରେ ପରିସ୍ରା ବା ମଳତ୍ୟାଗ ଉପରେ ନିୟନ୍ତ୍ରଣ (incontinence of urine) ରହେନି । ଅବସାଦ (Depression), ବାଞ୍ଝ ଦୋଷ (infertility), ଦାରିଦ୍ର୍ୟ (poverty) ଓ ସାମାଜିକ ପରିତ୍ୟକ୍ତ ଆଦି ଜଟିଳ ସମସ୍ୟା ସୃଷ୍ଟି ହୋଇପାରେ ।

 କାରଣ ଓ ରୋଗ ନିରୂପଣ 
ଅବରୁଦ୍ଧ ପ୍ରସବ (Obstructed labor), ଡାକ୍ତରଖାନାରୁ ଦୂରରେ, କୁପୋଷଣ, କିଶୋରୀ ଗର୍ଭ (teenage pregnancy) ଇତ୍ୟାଦି ଏହି ରୋଗ ସଙ୍କଟ ସୃଷ୍ଟି କରିପାରେ । ଅନେକ ସମୟ ଧରି ପ୍ରସବ ଚାପ ଯୋଗୁ ଉକ୍ତ ସ୍ଥାନମାନଙ୍କରେ ରକ୍ତ ସରବରାହ କମିଯିବା ଯୋଗୁ ଏହି ରୋଗ ସୃଷ୍ଟି ହୁଏ । ଲକ୍ଷଣ ଓ ଚିହ୍ନ ଦେଖି ରୋଗ ନିର୍ଣ୍ଣୟ କରିହୁଏ ଓ ମେଥିଲିବ ବ୍ଲୁ (methylene blue) ସାହାଯ୍ୟ ନିଆଯାଇପାରେ ।

 ପ୍ରତିଷେଧ , ଚିକିତ୍ସା ଓ ରୋଗନୁଶୀଳନ 
ସମୟୋପ‌ଯୋଗୀ ସିଜରିଆନ ସେକସନ (cesarean section) କଲେ ଏହି ଅବସ୍ଥାର ସମ୍ପୁର୍ଣ୍ଣ ପ୍ରତିରୋଧ କରିହୁଏ । ସାଧାରଣତଃ ଅପରେଶନ ଯୋଗେ ଏହାର ଚିକିତ୍ସା କରାଯାଏ । ଜଲ୍‌ଦି ଚିକିତ୍ସା କଲେ ଗୋଟିଏ ୟୁରିନାରି କାଥେଟର (urinary catheter) ଦେଲେ ଉପଶମରେ ସାହାଯ୍ୟ ହୁଏ । କାଉନସେଲିଙ୍ଗ (counselling) ମଧ୍ୟ ସାହାଯ୍ୟରେ ଆସେ । ସବ୍‌-ସାହାରା ଆଫ୍ରିକା (sub-Saharan Africa), ଏସିଆ, ଆରବ ସ୍ଥାନ (Arab region)  ଓ ଲାଟିନ ଆମେରିକାରେ (Latin America) ପ୍ରାୟ ୨ ନିୟୁତ ମହିଳାଙ୍କର ଏହି ରୋଗ ଅଛି ଓ ପ୍ରତି ବର୍ଷ ପ୍ରାୟ ୭୫,୦୦୦ ନୂଆ ମହିଳା ରୋଗାକ୍ରାନ୍ତ ହେଉଛନ୍ତି । ବିକଶିତ ଦେଶମାନଙ୍କରେ (developed world) କ୍ୱଚିତ ଏହି ରୋଗ ଦେଖାଯାଏ । ଏହାକୁ ଦାରିଦ୍ର୍ୟ (disease of poverty) ରୋଗ ଭାବରେ ବିବେଚନା କରାଯାଏ ।
 
 ଆଧାର   

ଶ୍ରେଣୀ:ଚିକିତ୍ସା ବିଜ୍ଞାନ
ଜଳୋଦର

ଆସାଇଟିସ ବା ଜଳୋଦର (ଇଂରାଜୀ ଭାଷାରେ Ascites) ରୋଗ ନାମ ଦିଆଯାଏ ଯେତେବେଳେ ଉଦର (abdomen) ଭିତରେ ତରଳ ପଦାର୍ଥ (fluid) ଜମିଯାଏ ।  ପ୍ରାୟ ୨୫ ମି:ଲି:ରୁ ଅଧିକ ତରଳ ପଦାର୍ଥ ପେରିଟୋନିଆଲ କାଭିଟିରେ ରହିଲେ ଏହି ରୋଗ ଜଣାଯାଏ । ଉଦର ଆକାର ବୃଦ୍ଧି, ଓଜନ ବୃଦ୍ଧି, ଉଦର ବେଆରାମ ଓ ଅଣନିଶ୍ୱାସୀ (shortness of breath) ଆଦି ଲକ୍ଷଣ ଦେଖାଯାଏ । ରୋଗ ଜଟିଳ ହେଲେ ସ୍ପୋଣ୍ଟାନିଅସ ବ୍ୟାକ୍ଟେରିଆଲ ପେରିଟୋନାଇଟିସ (Spontaneous bacterial peritonitis) ହୋଇପାରେ ।

ବିକଶିତ ଦେଶମାନଙ୍କରେ (developed world) ଏହି ରୋଗର ମୂଖ୍ୟ କାରଣ (Liver cirrhosis) ଥାଏ । ଅନ୍ୟାନ୍ୟ କାରଣମାନଙ୍କ ମଧ୍ୟରେ କର୍କଟ ରୋଗ, ହୃଦ୍‌ପାତ, ଯକ୍ଷ୍ମା, ପାଙ୍କ୍ରିଆଟାଇଟିସ (pancreatitis), ବଡ୍-ଚିଆରି ସିଣ୍ଡ୍ରୋମ (blockage of the hepatic vein) ହୋଇପାରେ । ସିରୋସିସ୍ ରୋଗରେ ପୋର୍ଟାଲ ହାଇପରଟେନସନ (high blood pressure in the portal system) ଓ ରକ୍ତନଳୀର (blood vessels) କାର୍ଯ୍ୟ ଠିକ ସମ୍ପାଦନ ନହେଉଥିବାରୁ ଏହି ରୋଗ ହୁଏ ।  ଶାରୀରିକ ପରୀକ୍ଷା (Physical exam), ଅଲଟ୍ରାସାଉଣ୍ଡ (ultrasound), ସିଟି ସ୍କାନ (CT scan) ସାହାଯ୍ୟରେ ରୋଗ ନିର୍ଣ୍ଣୟ କରାଯାଏ ।  ଉଦର ମଧ୍ୟସ୍ଥ ତରଳ ପଦାର୍ଥ ପରୀକ୍ଷା କରି କାରଣ ନିର୍ଣ୍ଣୟ କରାଯାଇପାରେ ।
 

ସ୍ୱଳ୍ପ ଲବଣ‌ଯୁକ୍ତ ଖାଦ୍ୟ (Low salt diet), ଔଷଧ, ପାରାସେଣ୍ଟେସିସ draining the fluid ସାହାଯ୍ୟରେ ଏହି ରୋଗର ଚିକିତ୍ସା କରାଯାଏ । ଟ୍ରାନ୍ସଜୁଗୁଲାର ଇଣ୍ଟ୍ରାହେପାଟିକ ପୋର୍ଟୋସିସ୍ଟେମିକ ସଣ୍ଟ (transjugular intrahepatic portosystemic shunt ବା TIPS) ଦିଆଯାଇପରେ କିନ୍ତୁ ଏହାର ଜଟିଳତା ଅଛି । ଅନ୍ତର୍ନିହିତ କାରଣ ଯକୃତ ଥିଲେ ଯକୃତ ଟ୍ରାନ୍ସପ୍ଲାଣ୍ଟ (liver transplant) କରାଯାଇପାରେ । ସିରୋସିସ୍ ରୋଗୀଙ୍କ ମଧ୍ୟରୁ ଦଶ ବର୍ଷ ମଧ୍ୟରେ ପ୍ରାୟ ୫୦% ରୋଗୀଙ୍କର ଆସାଇଟିସ ହୁଏ । ଏହି ରୋଗୀଙ୍କ ମଧ୍ୟରୁ ୩ ବର୍ଷ ମଧ୍ୟରେ ଅଧା ରୋଗୀ ମୃତ୍ୟୁ ବରଣ କରନ୍ତି । ଆସାଇଟିସ ଶବ୍ଦଟି ପୁରାତନ ଗ୍ରୀକ (Greek) ଶବ୍ଦ ଆସକାଇଟେସ (askítes) ଶବ୍ଦରୁ ନିଆଯାଇଛି ଯାହାର ଅର୍ଥ "ମୁଣା ଭଳି" ।
 
 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ବ୍ୟାକ୍ଟେରୁରିଆ

ବ୍ୟାକ୍ଟେରୁରିଆ (Bacteriuria) ନାମ ପରିସ୍ରାରେ (urine) ବ୍ୟାକ୍ଟେରିଆ (bacteria) ଥିଲେ ଦିଆଯାଏ । ଏହି ରୋଗ ଦୁଇ ପ୍ରକାର ଦେଖାଯାଏ ଯଥା:- ଲକ୍ଷଣ‌ଯୁକ୍ତ ((symptomatic)) ଓ ଲକ୍ଷଣ ବିହୀନ । ପରିସ୍ରା ବିଶ୍ଳଷଣ (Urinalysis), ପରିସ୍ରା କଲଚର (urine culture) କରି ରୋଗ ନିର୍ଣ୍ଣୟ କରାଯାଏ । ସାଧାରଣତଃ ଏସ୍କେରିସିଆ କୋଲାଇ (Escherichia coli ବ୍ୟାକ୍ଟେରିଆ ଏହି ରୋଗର କାରଣ ଥାଏ । ଲୋକର ଲକ୍ଷଣ ନଥିଲେ ରୋଗ ପାଇଁ ପରୀକ୍ଷା କରିବା ଅନାବଶ୍ୟକ । ପ୍ରଦୂଷଣ (contamination) ସ‌ହିତ ଭେଦାତ୍ମକ ନିର୍ଣ୍ଣୟ କରାଯାଏ । 
ସୁସ୍ଥ ଲୋକର ପରିସ୍ରାରେ କେତେକ ରୋଗ ନ‌କରିବା ଜୀବାଣୁ (non-disease causing bacteria) ରହିଥିବା ଦେଖାଯାଇପାରେ । ଏହି ଜୀବାଣୁ ଗୁଡ଼ିକ ମାନବ ଦେହରେ ସ‌ହାବସ୍ଥାନ (resident microbiota) କରିଥାଆନ୍ତି । 

ଲକ୍ଷଣ‌ଯୁକ୍ତ ବ୍ୟାକ୍ଟେରୁରିଆ ରୋଗକୁ ଆଣ୍ଟିବାୟୋଟିକ (antibiotics) ଦେଇ ଚିକିତ୍ସା କରାଯାଏ । ଲକ୍ଷଣ ବିହୀନ ବ୍ୟାକ୍ଟେରୁରିଆ ଥିଲେ କୌଣସି ଚିକିତ୍ସାର ଆବଶ୍ୟକତା ନଥାଏ । ଗର୍ଭାବସ୍ଥା, ବୃକ୍‌କ ଟ୍ରାନ୍ସପ୍ଲାଣ୍ଟ (kidney transplant), କିଶୋର ପିଲାଙ୍କର ଭେସିକୋୟୁରେଟେରାଲ ରିଫ୍ଲକ୍ସ (vesicoureteral reflux) ଓ ଯୁବା ଶିଶୁଙ୍କର ମୂତ୍ରନଳୀ ପ୍ରଣାଳୀର (urinary tract) ଅପରେଶନ କରାଯାଉଥିଲେ ଏହାର ବ୍ୟତିକ୍ରମ କରାଯାଏ ।
  

ଅନ୍ୟଥା ସୁସ୍ଥ ମଧ୍ୟ ବୟସ୍କା ମହିଳାଙ୍କ ମଧ୍ୟରୁ ୩% ମହିଳାଙ୍କର ଲକ୍ଷଣ ବିହୀନ ବ୍ୟାକ୍ଟେରୁରିଆ ହେବା ଦେଖାଯାଏ । ୫୦% ପର୍ଯ୍ୟନ୍ତ  ଲକ୍ଷଣଯୁକ୍ତ ବ୍ୟାକ୍ଟେରୁରିଆ ପ୍ରାୟ ବାର୍ଷିକ ୧୦% ମହିଳାଙ୍କର ଓ ୪୦% ପୁରୁଷଙ୍କର ଦେଖାଯାଏ । ନର୍ସିଙ୍ଗ ହୋମରେ ଥିବା ମହିଳାଙ୍କର ଦୀର୍ଘସ୍ତାୟୀ ଇଣ୍ଡ୍ୱେଲିଙ୍ଗ କାଥେଟର (indwelling urinary catheter) ଲାଗିଥିଲେ ଏହି ବ୍ୟାକ୍ଟେରୁରିଆ ୧୦୦% ହୁଏ । ଯେ କୌଣସି ଗୋଟିଏ ବର୍ଷରେ ପ୍ରାୟ ୧୦% ମହିଳାଙ୍କର ମୂତ୍ରନଳୀ ସଂକ୍ରମଣ ଥାଏ ଓ ସେଥିରୁ ଅଧା ମହିଳାଙ୍କର ସାରା ଜୀବନରେ କେତେବେଳ ହେଲେ ଥରେ ସଂକ୍ରମଣ ହୋଇଥାଏ ।
 
 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଜର୍ଜ ତିଆଡ଼ି

ଜର୍ଜ ତିଆଡ଼ି ଜଣେ ଜଣାଶୁଣା ଓଡ଼ିଆ କଥାଚିତ୍ର ଏବଂ ଦୂରଦର୍ଶନ ଅଭିନେତା । ୧୯୭୫ ମସିହାରେ ସେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଓଡ଼ିଆ କଥାଚିତ୍ର ଥିଲା ସମୟ । ଏହାପରେ ସେ ଏ ନୁହେଁ କାହାଣୀ, ସାକ୍ଷୀ ଗୋପୀନାଥ, ପ୍ରତିଧ୍ୱନି, ଜୟଦେବ, ମୋ ଭି ଜଗା, ଜୟ ଶ୍ରୀରାମ, ବୋଉ, ଟୋପାଏ ସିନ୍ଦୂର ଦି ଟୋପା ଲୁହ, ଜୀବନ ମୃତ୍ୟୁ, କଥାନ୍ତର, ମୋ ସୁନା ପୁଅ, ଏ ମନ ମାନେନା, କଳିଙ୍ଗ ପୁତ୍ର, କେମିତି ଏ ବନ୍ଧନ, ତୋ ବିନା ଭଲ ଲାଗେନା, ବ୍ଲାକ୍‌ମେଲ୍ ଆଦି କଥାଚିତ୍ରରେ ଅଭିନୟ କରିଥିଲେ । ପେଶାରେ ସେ ଜଣେ ଆଇନଜୀବୀ । ଦୂରଦର୍ଶନରେ ସେ ଅନେକ ଧାରାବାହିକରେ ଅଭିନୟ କରିଛନ୍ତି । 
 ଅଭିନୀତ ଓଡ଼ିଆ କଥାଚିତ୍ର 
କଥାଚିତ୍ରମୁକ୍ତିଲାଭ ବର୍ଷ ନିର୍ଦ୍ଦେଶକସମୟ ୧୯୭୫ଗଣେଶ ମହାପାତ୍ରଏ ନୁହେଁ କାହାଣୀ ୧୯୭୭କେ. ଏଚ୍. ଡି. ରାଓପିପାସା ୧୯୭୮ଦେବୀ ଦାସପ୍ରେମର ନିଶା ନିଆରା ନିଆରା ୨୦୧୬ସରୋଜକାନ୍ତ ଆରେ ସାଥୀ ଆ ୨୦୦୯ଏନ୍. ପାଢୀ କେମିତି ଏ ବନ୍ଧନ ୨୦୧୧ସରୋଜ ସତପଥିପାରିବେନି କେହି ଅଲଗା କରି ୨୦୧୩ସୁଧାଂଶୁ ସାହୁଇସ୍କ ତୁ ହି ତୁ ୨୦୧୫ତାପସ ସରଘରିଆଏଇ ସଂଘର୍ଷ ୧୯୯୮ରଜନୀକାନ୍ତ ସାମନ୍ତରାୟମଥାରେ ଦେଇ ପାଟ ଓଢ଼ଣୀ ୨୦୧୧ରଞ୍ଜନ ମିଶ୍ରପ୍ରତିଧ୍ୱନି (ଓଡ଼ିଆ କଥାଚିତ୍ର) ୧୯୮୪ପି. ସି. ଦାସ
ଆଧାର

 ବାହାର ଆଧାର 
 

ଶ୍ରେଣୀ:ଓଲିଉଡ଼
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଅମର ଚିତ୍ର କଥା

ଅମର ଚିତ୍ର କଥା ହେଉଛି ଭାରତରେ ସବୁଠାରୁ ବେଶି ବିକ୍ରି ହେଉଥିବା "କମିକ୍" ପୁସ୍ତକ ସିରିଜ ମାନଂକ ଭିତରୁ ଏକ ସିରିଜ। ଏହାର କମିକ ବହି ବା ଚିତ୍ର କଥା ୨୦ଟି ଭାରତୀୟ ଭାଷାରେ ପ୍ରକାଶିତ ହୋଇ ୧୦ କୋଟିରୁ ଅଧିକ ସଂଖ୍ୟାରେ ବିକ୍ରି ହୋଇଛି । ୧୯୬୭ ମସିହାରେ ଶ୍ରୀ ଅନ‍ନ୍ତ ପାଇଙ୍କଦ୍ୱାରା ପ୍ରତିଷ୍ଠିତ ହୋଇଥିବା ଏହି କମିକ ସିରିଜ ୪୦୦ରୁ ଉର୍ଦ୍ଧ୍ୱ ବିଷୟରେ କମିକ ବହି ପ୍ରକାଶ କରିଅଛି । ଏ ସବୁର ବିଷୟବସ୍ତୁ ମୁଖ୍ୟତଃ ଭାରତୀୟ ପୌରାଣିକ କଥା, ଲୋକ କଥା,  ଭାରତୀୟ ଇତିହାସ ଏବଂ ଭାରତର ବୀର, ମହାନ୍ ନେତା, ଭାରତୀୟ ନୀତିକଥା  ଆଦି ଉପରେ ଆଧାରିତ ଅଟେ ।

 ସ୍ରଷ୍ଟା ଓ ଇତିହାସ 
କଥିତ ଅଛି ଯେ ଫେବ୍ରୁଆରୀ ୧୯୬୭ ମସିହାରେ ଦିଲ୍ଲୀ  ଦୂରଦର୍ଶନରେ ପ୍ରଦର୍ଶିତ ହେଉଥିବା ଏକ କୁଇଜ ବା ପ୍ରଶ୍ନୋତ୍ତର କାର୍ଯ୍ୟକ୍ରମରେ ଭାରତୀୟ ଛାତ୍ରମାନେ ଗ୍ରୀକ୍ ତଥା ରୋମାନ ପୁରାଣ ଉପରେ ଆଧାରିତ ପ୍ରଶ୍ନ ଗୁଡିକର ଉତ୍ତର ଦେ‍ଇ ପାରିଥିଲେ, ମାତ୍ର ରାମାୟଣରେ ରାମଙ୍କ ମାତାଙ୍କ ନାମ କହି ପାରିନଥିଲେ । ଏହା ଦେଖି ଶ୍ରୀ ଅନ‍ନ୍ତ ପାଇଙ୍କୁ ବହୁତ ଧକ୍କା ଲାଗିଥିଲା ଓ ସେ ଭାରତୀୟ ପିଲାମାନଂକୁ ଭାରତୀୟ ପୁରାଣ ତଥା ପରମ୍ପରା ଉପରେ ଜଣାଇବାକୁ ଏହି କମିକ ପୁସ୍ତକ ସିରିଜ ଆରମ୍ଭ କରିଥିଲେ</ref>The World of Amar Chitra Katha Media and the Transformation of Religion in South Asia, by Lawrence A Babb, Susan S. Wadley. Motilal Banarsidass Publ., 1998. . Chapt. 4, p.  76-86. ।

 ଆଧାର 

ଶ୍ରେଣୀ:ବହି
ଅଂଶୁମାନ ରଥ

ଅଂଶୁମାନ ରଥ (ଜନ୍ମ: ୫ ନଭେମ୍ବର ୧୯୯୭) ଜଣେ ହଂକଂ କ୍ରିକେଟ ଖେଳାଳୀ । ସେ ଏବେକାର ହଂକଂ ଜାତୀୟ କ୍ରିକେଟ ଦଳର ଅଧିନାୟକ ।

ପ୍ରାରମ୍ଭିକ ଜୀବନ
ଅଂଶୁମାନ ହଂକଂରେ ରହୁଥିବା ଜଣେ ଭାରତୀୟ ବଂଶଧର । ତାଙ୍କ ବାପା ଓଡ଼ିଶାର ଭୁବନେଶ୍ୱରର ସ‌ହିଦନଗର ଅଞ୍ଚଳରୁ ଯାଇ ହଂକଂରେ ରହିଥିଲେ । ସେ ମାତ୍ର ୪ ବର୍ଷ ବୟସରେ କ୍ରିକେଟ ଖେଳିବା ଆରମ୍ଭ କରିଥିଲେ । ତାଙ୍କ ବାପା ତାଙ୍କୁ କ୍ରିକେଟ ଖେଳିବାକୁ ପ୍ରେରଣା ଦେଇଥିଲେ । ଏହାପରେ ସେ ୮ ବର୍ଷ ବୟସରେ କ୍ରିକେଟ ଖେଳ ପାଇଁ ପ୍ରଶିକ୍ଷଣ ନେବା ଆରମ୍ଭ କରିଥିଲେ । ସେ ୱେଷ୍ଟ ଆଇଲାଣ୍ଡ ସ୍କୁଲରେ ପାଠ ପଢ଼ୁଥିଲେ ।

ଆନ୍ତର୍ଜାତୀୟ କ୍ରିକେଟ
୮ ନଭେମ୍ବର ୨୦୧୪ରେ ଅଂଶୁମାନ ଆନ୍ତର୍ଜତିକ ଦିନିକିଆ କ୍ରିକେଟରେ ଅଷ୍ଟ୍ରେଲିଆଠାରେ ପ‌ପୁଆ ନିଉ ଗାଏନିଆ ସ‌ହ ଖେଳିବା ଅରମ୍ଭ କରିଥିଲେ । ଏହାପରେ ସେ ୨୦୧୫ ମସିହାରେ ୨୦୧୫ ଟି୨୦ କ୍ରିକେଟ ବିଶ୍ୱକପର ଯୋଗ୍ୟତା ପର୍ଯ୍ୟାୟ ଖେଳରେ ନେପାଳ ସ‌ହିତ ହଂକଂରେ ପ୍ରଥମ ଆନ୍ତର୍ଜାତୀୟ ଟି୨୦ କ୍ରିକେଟ ଖେଳିଥିଲେ । ଏହାପରେ ୧୧ ନଭେମ୍ବର ୨୦୧୫ରେ ଆରବ ଦେଶ ବିରୁଦ୍ଧରେ ସେ ପ୍ରଥମ ଶ୍ରେଣୀ କ୍ରିକେଟରେ ହଂକଂଠାରେ ଅନୁଷ୍ଠିତ ଖେଳରେ ଖେଳିବା ଆରମ୍ଭ କରିଥିଲେ ।

୧୬ ଫେବୃଆରୀ ୨୦୧୭ରେ ଆଇସିସି ବିଶ୍ୱ କ୍ରିକେଟ ଲିଗ୍ ଚମ୍ପିଆନସିପ୍‌ରେ ନେଦରଲ୍ୟାଣ୍ଡ ବିରୁଦ୍ଧରେ ସେ ଗ୍ରୁପ A ଶ୍ରେଣୀରେ ତାଙ୍କର ଦ୍ୱିତୀୟ ଶତକ ହାସଲ କରିଥିଲେ ଏବଂ ଦଳ ପାଇଁ ୩ୟ ୱିକେଟରେ ବାବର ହାୟତଙ୍କ ସ‌ହ ୧୯୭ ରନ ଯୋଗ କରିଥିଲେ । ଏହା ବିଶ୍ୱ କ୍ରିକେଟ ଲିଗ୍‌ ମ୍ୟାଚ ଏବଂ ହଂକଂ ଦଳ ପାଇଁ ଏକ ରେକର୍ଡ଼ ହୋଇଥିଲା ।

୨୦୧୭ ଡିସେମ୍ବରରେ ସେ ଆନ୍ତର୍ଜାତୀୟ ଦିନିକିଆରେ ପ‌ପୁଆ ନିଉ ଗାଏନିଆ ବିରୁଦ୍ଧରେ ପ୍ରଥମ ଶତକ ହାସଲ କରିଥିଲେ । ଏହିଦିନ ସେ ୧୪୩ ରନ୍ କରି ଅପରାଜିତ ଥିଲେ । ଏହି ରନ୍ ଦିନିକିଆରେ ହଂକଂ କ୍ରିକେଟ ଦଳର ଖେଳାଳୀମାନଙ୍କ ମଧ୍ୟରେ ସର୍ବାଧିକ ଥିଲା । ସେ ୨୦୧୫-୧୭ ଆଇସିସି ବିଶ୍ୱ କ୍ରିକେଟ ଲିଗ୍ ଚମ୍ପିଆନସିପ୍‌ରେ ସମୁଦାୟ ୧୦ଟି ମ୍ୟାଚରେ ୬୭୮ ରନ ସଂଗ୍ରହ କରି ସର୍ବାଧିକ ରନ କରିଥିବା ଖେଳାଳୀ ସାବ୍ୟସ୍ତ ହୋଇଥିଲେ ।

ଅଗଷ୍ଟ ୨୦୧୮ରେ ସେ ହଂକଂ ଦଳର ଉପ-ଅଧିନାୟକ ଭାବରେ ୨୦୧୮ ଏସିଆ କପ୍‌ର ଯୋଗ୍ୟତା ପର୍ଯ୍ୟାୟରେ ଖେଳିବା ପାଇଁ ମନୋନୀତ ହୋଇଥିଲେ । ମାତ୍ର ଅଧିନାୟକ ବାବର ହାୟାତଙ୍କ ଜାଗାରେ ସେ ଅଧିନାୟକ ରୂପେ ଖେଳିଥିଲେ । ଏହାପରେ ସେମାନେ ଯୋଗ୍ୟତା ପର୍ଯ୍ୟାୟ ଅତିକ୍ରମ କରିଥିଲେ ଏବଂ ସେ ୨୦୧୮ ଏସିଆ କପ୍ ପାଇଁ ହଂକଂ ଦଳର ଅଧିନାୟକ ଭାବରେ ଖେଳିଥିଲେ ।

ଆଧାର

ବାହାର ଆଧାର
 

ଶ୍ରେଣୀ:୧୯୯୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କ୍ରିକେଟ ଖେଳାଳୀ
ଶ୍ରେଣୀ:ଭାରତୀୟ କ୍ରିକେଟ ଖେଳାଳି
ଦୋଳଗୋବିନ୍ଦ ପ୍ରଧାନ

ଦୋଳଗୋବିନ୍ଦ ପ୍ରଧାନ (୨୮ ଜୁନ ୧୯୨୯ - ୧୬ ସେପ୍ଟେମ୍ବର ୨୦୧୮) ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ, ରାଜନେତା ଓ ସାରସ୍ୱତ ସାଧକ ଥିଲେ । ସ୍ୱାଧୀନତା ଆନ୍ଦୋଳନ ସମୟରେ ମହାତ୍ମା ଗାନ୍ଧୀଙ୍କ ଡାକରାରେ ଉଦ୍‌ବୁଦ୍ଧ ହୋଇ ଦୋଳଗୋବିନ୍ଦ ସ୍ୱାଧୀନତା ସଂଗ୍ରାମରେ ଯୋଗ ଦେଇଥିଲେ ଏବଂ ପରବର୍ତ୍ତୀ ସମୟରେ ସେ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇ ମନ୍ତ୍ରୀ ହୋଇଥିଲେ ।

ଜନ୍ମ ଓ ସ୍ୱାଧୀନତା ସଂଗ୍ରାମରେ ଯୋଗଦାନ
ଦୋଳଗୋବିନ୍ଦ ପ୍ରଧାନ କଟକ ଜିଲ୍ଲାର ଗତିରାଉତ ପାଟଣାଠାରେ ୨୮ ଜୁନ ୧୯୨୯ ମସିହାରେ ଜନ୍ମଗ୍ରହଣ କରିଥିଲେ । ସେ ମାତ୍ର ୧୪ ବର୍ଷ ବୟସରେ ଭାରତର ସ୍ୱାଧୀନତା ସଂଗ୍ରାମରେ ଯୋଗଦାନ କରିଥିଲେ । ୧୯୪୨ ମସିହାରେ ମହାତ୍ମା ଗାନ୍ଧୀଙ୍କ ଡାକରାରେ ଆରମ୍ଭ ହୋଇଥିବା ଭାରତ ଛାଡ଼ ଆନ୍ଦୋଳନରେ ସେ ଯୋଗଦେଇଥିଲେ । ଫଳରେ ସେ କାରାବରଣ କରି ୧୯୪୨ରୁ ୧୯୪୫ ଯାଏଁ କାରାବାସ ଭୋଗିଥିଲେ ।

ଓଡ଼ିଶା ରାଜନୀତିରେ ଯୋଗଦାନ
ଦେଶ ସ୍ୱାଧୀନ ପରେ, ଦୋଳଗୋବିନ୍ଦ ରାଜ୍ୟ ରାଜନୀତିରେ ସକ୍ରିୟ ହୋଇଥିଲେ । ସେ ପ୍ରଥମେ ତାଙ୍କ ଗାଁର ୱାର୍ଡ଼ମେମ୍ବର ନିର୍ବାଚନରୁ ରାଜନୀତିରେ ପ୍ରବେଶ କରିଥିଲେ । ଏହାପରେ ସେ ଓ୍ବାର୍ଡ ମେମ୍ବରରୁ ନାଏବ ସରପଞ୍ଚ, ସରପଞ୍ଚ, ବ୍ଲକ୍‌ ଉପାଧ୍ୟକ୍ଷ, ବ୍ଲକ୍‌ ଅଧ୍ୟକ୍ଷ, ବିଧାୟକ ଓ ବିଧାୟକରୁ ମନ୍ତ୍ରୀ ହୋଇଥିଲେ । ୧୯୮୦ରୁ ୧୯୯୦ ମସିହା ମଧ୍ୟରେ ସେ ଦୁଇ ଥର ଓଡ଼ିଶା ବିଧାନ ସଭାକୁ ନିର୍ବାଚିତ ହେବା ସହିତ ନଗର ଉନ୍ନୟନ ମନ୍ତ୍ରୀ ଭାବେ କାର୍ଯ୍ୟ କରିଥିଲେ । ସେ ୧୯୮୯ ମସିହାରେ ହେମାନନ୍ଦ ବିଶ୍ୱାଳଙ୍କ ମନ୍ତ୍ରୀମଣ୍ଡଳରେ ନଗର ଉନ୍ନୟନ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।

ସାହିତ୍ୟରେ ଅବଦାନ
ଦୋଳଗୋବିନ୍ଦ ବାଲ୍ୟକାଳରୁ ଜାତୀୟ କବି ବୀରକିଶୋର ଦାସଙ୍କର ମିତ୍ର ଥିଲେ । ସେ ନିଜେ ଶ୍ରୀମଦଭଗବତ ଗୀତାର ପଦ୍ୟାନୁବାଦ କରିଥିଲେ । ତାଙ୍କ ଉଦ୍ୟମରେ ଜାତୀୟକବି ବୀରକିଶୋର ଗ୍ରନ୍ଥାବଳୀ ପ୍ରକାଶନର ବ୍ୟବସ୍ଥା କରାଯାଇଥିଲା । ତାଙ୍କ ରଚିତ ପୁସ୍ତକ ଗାନ୍ଧୀକଥାକୁ ମହାତ୍ମା ଗାନ୍ଧିଙ୍କ ଆଦର୍ଶ ଆଧାରିତ ଏକ କାଳଜୟୀ ପୁସ୍ତକ ଭାବେ ବିବେଚନା କରାଯାଏ ।

ମୃତ୍ୟୁ
୧୬ ସେପ୍ଟେମ୍ବର ୨୦୧୮ ମସିହାରେ ଦୋଳଗୋବିନ୍ଦ କଟକଠାରେ ମୃତ୍ୟୁବରଣ କରିଥିଲେ । ମୃତ୍ୟୁ ବେଳକୁ ତାଙ୍କୁ ୮୯ ବର୍ଷ ବୟସ ହୋଇଥିଲା । ତାଙ୍କ ଜନ୍ମସ୍ଥାନ ଗତିପାଟଣାଠାରେ ତାଙ୍କର ଅନ୍ତିମ ସଂସ୍କାର କରାଯାଇଥିଲା ।

ଆଧାର

ଶ୍ରେଣୀ:୧୯୨୯ ଜନ୍ମ
ଶ୍ରେଣୀ:୨୦୧୮ ମୃତ୍ୟୁ
ଶ୍ରେଣୀ:ଓଡ଼ିଶାର ସ୍ୱାଧୀନତା ସଂଗ୍ରାମୀ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ରାଜନେତା
ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୯ମ ଓଡ଼ିଶା ବିଧାନ ସଭାର ସଭ୍ୟ
ଗ୍ରୋଥ ହରମୋନ ଅଭାବ

ଗ୍ରୋଥ ହରମୋନ ଅଭାବବା ଜିଏଚଡି (ଇଂରାଜୀ ଭାଷାରେ Growth hormone deficiency/ (GHD) ଏକ ବେମାରୀ ଯେଉଁଥିରେ ଯଥେଷ୍ଟ ଗ୍ରୋଥ ହରମୋନ (ଜିଏଚ) (growth hormone) ନଥାଏ । ସାଧାରଣତଃ ଛୋଟ ଉଚ୍ଚତା ଥାଏ (short height) ଏହି ରୋଗୀର ଧ୍ୟାନ ଆକର୍ଷଣକାରୀ ଲକ୍ଷଣ ହୁଏ । ନବଜାତ ଶିଶୁର ନିମ୍ନ ରକ୍ତ ଶର୍କରା ବା ଛୋଟ ଲିଙ୍ଗ (small penis) ଥାଏ । ଯୁବକମାନଙ୍କର କମ ମାଂସପେଶୀ, ଅଧିକ କୋଏସ୍ଟେରୋଲ ସ୍ତର ବା ଓଷ୍ଟିଓପୋରୋସିସ ଥାଏ ।

ଏହି ଜିଏଚଡି ରୋଗ ଜନ୍ମରୁ (Congenital) ଥାଇପାରେ ବା ପରେ ଉତ୍ପନ୍ନ ହୋଇପାରେ । ଏହାର କାରଣ ସ୍ୱରୁପ ଜେନେଟିକ (Genetics), ଆଘାତ, ସଂକ୍ରମଣ, ଅର୍ବୁଦ tumors, ରାଡିଏସନ ଥେରାପି (radiation therapy) ଇତ୍ୟାଦି ଥାଏ ।  ଜିଏଚ୧ (GH1), ଜିଏଚଆରଏଚଆର (GHRHR), ବା ବିଟିକେ (BTK) ଭଳି ଜିନ ଯୋଗୁ ମଧ୍ୟ ଏହି ରୋଗ ହୋଇପାରେ । ଏକ ତୃତୀୟାଂଶ କେଶ୍‌ମାନଙ୍କରେ କୌଣସି କାରଣ ପ୍ରତୀୟମାନ ହୁଏନି । ପିଟୁଇଟାରି ଗ୍ରନ୍ଥିରେ (pituitary gland) ସମସ୍ୟା ଥିବା ଜଣାଯାଏ । ଅନ୍ୟ କେତେକ ପିଟୁଇଟାରି ହରମୋନର (pituitary hormone) ମଧ୍ୟ ଅଭାବ ଥାଇପାରେ ଓ ତାହାକୁ ମିଳିତ ପିଟୁଇଟାରୀ ହରମୋନ ଅଭାବ (combined pituitary hormone deficiency) ନାମ ଦିଆଯାଏ । ରକ୍ତରେ ଗ୍ରୋଥ ହରମୋନ ସ୍ତର ମାପ କରି ରୋଗ ନିର୍ଣ୍ଣୟ କରାଯାଏ ।
 

ଗ୍ରୋଥ ହରମୋନ ପ୍ରତିସ୍ଥାପନ (growth hormone replacement) କରି ଚିକିତ୍ସା କରାଯାଏ । କେତେ ଜଣକୁ ଏ ରୋଗ ହୁଏ ତାହାର ହିସାବ ଅସ୍ପଷ୍ଟ ଅଛି । ଅଧିକାଂଶ କେଶ୍ ପିଲାଙ୍କଠାରେ ଦେଖାଯାଏ । ପ୍ରାୟ ୭,୦୦୦ ଲୋକରେ ଜଣକୁ ଏ ରୋଗ ଆକ୍ରମଣ କରେ ।  ପୁରୁଷ ଓ ମହିଳା ଉଭୟଙ୍କୁ ସମ ଭାବରେ ରୋଗ ହେଲେ ମଧ୍ୟ ପୁରୁଷଙ୍କର ଅଧିକ ନିର୍ଣ୍ଣୟ କରାଯାଏ ।
 
ଆଧାର

 ବାହ୍ୟ ଲିଙ୍କ 

 Growth Hormone Deficiency In Adults  The Pituitary Foundation supporting pituitary patients, their families, friends and carers 
 Am Assoc Clinical Endocrinologists  - practice guidelines and recommendations for diagnosis and treatment of GH deficiency, reflecting standard practice among U.S. endocrinologists

ଶ୍ରେଣୀ:ଚିକିତ୍ସା ବିଜ୍ଞାନ
ଭାଇଜାନ୍

ଭାଇଜାନ୍, ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୂର୍ଯ୍ୟକାନ୍ତ ମଲ୍ଲିକ । ରଞ୍ଜିତା ମଲ୍ଲିକ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଟି. ଗଣେଶ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ୨୦୧୮ ମସିହାରେ ଗଣେଶ ପୁଜା ସମୟରେ ମୁକ୍ତିଲାଭ କରିଥିଲା ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସୂରଜ କୁମାର ଓ ଦେବସ୍ମିତା ପଣ୍ଡା । ପ୍ରଦ୍ୟୁମ୍ନ ଲେଙ୍କା, ସରୋଜ ଦାସ, ଇଲୁ ବାନାର୍ଜୀ, ପ୍ରଶାନ୍ତ,ବାବୁ ପ୍ରଧାନ, ସୁରେଶ ବଳ, ରବି ମିଶ୍ର, ପ୍ରଶାନ୍ତ ସାହୁ, ତୃପ୍ତି ସିହ୍ନା, ଅଶୋକ ଓଝା, ମନିଷା ମିଶ୍ର, ଅନିତା ଦାସ, ଜ୍ୟୋତି ତ୍ରିପାଠୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ସୂରଜ କୁମାର
 ଦେବସ୍ମିତା ପଣ୍ଡା
 ପ୍ରଦ୍ୟୁମ୍ନ ଲେଙ୍କା
 ସରୋଜ ଦାସ
 ଇଲୁ ବାନାର୍ଜୀ
 ପ୍ରଶାନ୍ତ
 ବାବୁ ପ୍ରଧାନ
 ସୁରେଶ ବଳ
 ରବି ମିଶ୍ର
 ପ୍ରଶାନ୍ତ ସାହୁ
 ତୃପ୍ତି ସିହ୍ନା
 ଅଶୋକ ଓଝା
 ମନିଷା ମିଶ୍ର
 ଅନିତା ଦାସ
 ଜ୍ୟୋତି ତ୍ରିପାଠୀ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ଗୀତିକାର ନିର୍ମଳ ନାୟକ, ଅରୁଣ ମନ୍ତ୍ରୀ ଓ ଜୟନ୍ତ ଦାସ ଏହି କଥାଚିତ୍ରଟିର ଗୀତ ରଚନା କରିଥିଲେ । ତାରିକ୍ ଅଜିଜ୍, ଇଶ୍ୱରୀ, ହ୍ୟୁମାନ ସାଗର, ଅନନ୍ୟା ଶ୍ରୀତମ ନନ୍ଦ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୧୮ର ଓଡ଼ିଆ କଥାଚିତ୍ର
ଏଫାଭିରେଞ୍ଜ/ଲାମିଭୁଡିନ/ଟେନୋଫୋଭିର

ଏଫାଭିରେଞ୍ଜ/ଲାମିଭୁଡିନ/ଟେନୋଫୋଭିର ବା ଇଏଫଭି/୩ଟିସି/ଟିଡିଏଫ (ଇଂରାଜୀ ଭାଷାରେ Efavirenz/lamivudine/tenofovir ବା EFV/3TC/TDF, ବିକ୍ରୟ ନାମ ଟେଲୁରା) ଏକ ସ୍ଥିରୀକୃତ ମାତ୍ରାର ଔଷଧ ମିଶ୍ରଣ (fixed dose combination) ଯାହା ଏଚଆଇଭି/ଏଡସ ରୋଗର ଚିକିତ୍ସାରେ ଦିଆଯାଏ । ଏହି ମିଶ୍ରିତ ଔଷଧରେ ଏଫାଭିରେଞ୍ଜ, ଲାମିଭୁଡିନ, ଓ ଟେନୋଫୋଭିର (tenofovir) ଔଷଧମାନ ଥାଏ । ବିକାଶଶୀଳ ଦେଶରେ (developing world) ଏହା ପ୍ରଥମ ଧାଡ଼ିର ପସନ୍ଦ ଔଷଧ । ଏହା ପାଟିରେ ଦିଆଯାଏ ।
 

ଏହି ଔଷଧ ଯୋଗୁ ଗଣ୍ଠି ଯନ୍ତ୍ରଣା, ନିଦ୍ରାଳୁ କିନ୍ତୁ ନିଦ୍ରା ସମସ୍ୟା, ମୁଣ୍ଡବିନ୍ଧା ଓ ଗଲୁ ଆଦି ପାର୍ଶ୍ୱ ପ୍ରତିକ୍ରିୟା ଦେଖାଯାଇପାରେ ।   ଅବସାଦ (depression), ସାଇକୋସିସ (psychosis), ବା ଓଷ୍ଟିଓନେକ୍ରୋସିସ (osteonecrosis) ଇତ୍ୟାଦି ସାଂଘାତିକ ପାର୍ଶ୍ୱ ପ୍ରତିକ୍ରିୟା ମଧ୍ୟ ଦେଖାଯାଇପାରେ । ଅପସ୍ମାର (epilepsy) ରୋଗ ଥିଲେ ଅଧିକ ବାତ (seizures) ମାରିପାରେ । ପୂର୍ବରୁ ବୃକ୍‌କ ସମସ୍ୟା (kidney problems) ଥିଲେ ଅଧିକ ଯତ୍ନରେ ଚିକିତ୍ସା କରିବା ଆବଶ୍ୟକ ହୁଏ ।  ଗର୍ଭାବସ୍ଥାରେ ଏହାର ନିରାପତ୍ତା ବିଷୟ ଅସ୍ପଷ୍ଟ ଅଛି ।
 

ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।  ସନ ୨୦୧୧ରେ ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ବର୍ଷର କ୍ରୟ ମୂଲ୍ୟ ୧୫୪ ଆମେରିକୀୟ ଡଲାର ଥିଲା । ସନ ୨୦୧୪ରେଯୁକ୍ତରାଷ୍ଟ୍ର ଆମେରିକାରେ ଏହି ମିଶ୍ରିତ ଔଷଧ ଆପାତ‌ତଃ ସ୍ୱିକୃତୀ ପାଇଥିଲା । ଉପଲବ୍ଧତା ଓ ମହତ୍ୱକୁ ମେଡିସିନ ସାନ୍ସ ଫ୍ରଣ୍ଟିଅର (Medecins Sans Frontieres) ସଂସ୍ଥା ସମର୍ଥନ କରିଛି ।

ଆଧାର

ଶ୍ରେଣୀ:ଔଷଧ
କମଳାକାନ୍ତ ମହାପାତ୍ର

କମଳାକାନ୍ତ ମହାପାତ୍ର ଜଣେ ଓଡ଼ିଆ ସାହିତ୍ୟିକ । ଗଳ୍ପ, ଉପନ୍ୟାସ, ପ୍ରବନ୍ଧ ଓ ଅନୁବାଦ ଆଦି କ୍ଷେତ୍ରରେ ସେ ନିଜ ଲେଖନୀ ଚାଳନା କରିଥାନ୍ତି ।

 ସାହିତ୍ୟ ସର୍ଜନା 
 ଆତ୍ମଜୀବନୀ 
 ଜନମରୁ ମରଣ
 ଗଳ୍ପ ପୁସ୍ତକ 
 କୁଆ
 ପାଳଭୂତ(୧୯୮୩)
 ଚୋର(୨୦୦୧)
 ଉପନ୍ୟାସ 
 ଫଟୋ
 ପ୍ରବନ୍ଧ 
 ଅନିୟତ
 ଅନୁବାଦ 
 ଜଁ ପଲ ସାତ୍ତ୍ର : ଘନିଷ୍ଠତା ଓ ଅନ୍ୟାନ୍ୟ ଗଳ୍ପ
 ଆଇଜାକ୍ ବାଶେଭିସ ସିଙ୍ଗର : ବୁଦ୍ଦୁ ଗିମ୍ପେଲ ଓ ଅନ୍ୟାନ୍ୟ ଗଳ୍ପ
 ଗେବ୍ରିଏଲ ଗାର୍ସିଆ ମାର୍କେଜ : ଚିଠି ଆସେନା ଓ ନିରିହୀ ଇରେନ୍ଦିରା
 ୱିଲିୟମ ସେକ୍ସପିୟର : ରାଜା ଲିୟର୍
 ଫ୍ରାଞ୍ଜ୍ କାଫକା : ରୂପାନ୍ତର
 ସହ-ଅନୁବାଦ 
ଏହି ପୁସ୍ତକଗୁଡିକ ସେ ପତ୍ନୀ ଲୀଳାବତୀ ମହାପାତ୍ର ଓ ବନ୍ଧୁ ପଲ-ସେଣ୍ଟ ପିୟରଙ୍କ ସହ ମିଶି ଅନୁବାଦ କରିଛନ୍ତି ।
 ଦ ହାର୍ପରକଲିନ୍ସ ବୁକ ଅଫ ଓଡ଼ିଆ ସର୍ଟ ଷ୍ଟୋରିଜ - ୧୯୯୮
 ଆଣ୍ଟସ, ଘୋଷ୍ଟସ ଆଣ୍ଡ ହ୍ୱିସ୍ପରିଂ ଟ୍ରିଜ - ୨୦୦୩
 ଫକୀର ମୋହନ ସେନାପତି : ବ୍ରାଇଡପ୍ରାଇସ ଆଣ୍ଡ ଅଦର ଷ୍ଟୋରିଜ 
 ଲକ୍ଷ୍ମୀକାନ୍ତ ମହାପାତ୍ର : ଅଙ୍କଲ ୱାନ ଆଇ 

 ଆଧାର 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୫୪ ଜନ୍ମ
ଶ୍ରେଣୀ:ଓଡ଼ିଆ ଅନୁବାଦକ
ଅସୀତ ପତି

ଅସୀତ ପତି (ଜନ୍ମ: ୫ ମଇ ୧୯୬୦) ଜଣେ ଓଡ଼ିଆ କଥାଚିତ୍ର ଅଭିନେତା, ପ୍ରଯୋଜକ, ଲେଖକ ଓ ନିର୍ଦ୍ଦେଶକ । ସେ ଓଡ଼ିଆ କଥାଚିତ୍ର ଚିହ୍ନା ଅଚିହ୍ନା ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ଓଡ଼ିଆ କଥାଚିତ୍ର ଜଗତରେ କିଛି ଚଳଚ୍ଚିତ୍ରର ପ୍ରଯୋଜନା କରିଥିଲେ, ନିର୍ଦ୍ଦେଶନା ଦେଇଥିଲେ ଏବଂ ଚିତ୍ରନାଟ୍ୟ ତ‌ଥା କାହାଣୀ ରଚନା କରିଥିଲେ । ଅସୀତ ଓଡ଼ିଆ କଥାଚିତ୍ର ଜଗତରେ ପାର୍ଶ୍ୱ ଅଭିନେତା ଓ ଖଳନାୟକ ଭୂମିକାରେ ଅଧିକାଂଶ ଚଳଚ୍ଚିତ୍ରରେ ଅଭିନୟ କରନ୍ତି । କଥାଚିତ୍ର ଦୁନିଆ ବ୍ୟତୀତ ଅସୀତ ଓଡ଼ିଶାର ରାଜନୀତିରେ ମଧ୍ୟ ସକ୍ରିୟ ଅଛନ୍ତି । ସେ ୨୦୧୭ ମସିହାରେ ବିଜୁ ଜନତା ଦଳରେ ଯୋଗ ଦେଇଥିଲେ ।

ଅଭିନୟ ଜୀବନ
ଅସୀତ ପତି ଓଡ଼ିଆ କଥାଚିତ୍ର ଜଗତରେ ୧୯୭୯ ମସିହାରେ ଚିହ୍ନା ଅଚିହ୍ନା କଥାଚିତ୍ର ଜରିଆରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ମାନିନୀ, ଟିକେ ହସ ଟିକେ ଲୁହ, ରାମ ରହିମ, ଜୀବନ ସଙ୍ଗୀତ, ଜଗା ହାତରେ ପଘା, ସତ କେବେ ଲୁଚି ରହେନା, ହାକିମ ବାବୁ, ଏଇ ଆମ ସଂସାର, ଯୋ'ର ଯାର ମୁଲକ ତା'ର, ଜୟଦେବ, ଚକାଆଖି ସବୁ ଦେଖୁଛି ଆଦି ଚଳଚ୍ଚିତ୍ରରେ ଅଭିନୟ କରିଥିଲେ । ଏଯାବତ ସେ ୪୦ରୁ ଅଧିକ ଚଳଚ୍ଚିତ୍ରରେ ପାର୍ଶ୍ୱ ଅଭିନେତା ତ‌ଥା ଖଳନାୟକ ଭୂମିକାରେ ଅଭିନୟ କରିସାରିଲେଣି । 

ଅସୀତ ଓଡ଼ିଆ କଥାଚିତ୍ରରେ ଅଭିନୟ ବ୍ୟତୀତ ମାଆ କାନ୍ଦେ ଆଜି ପୁଅଟେ ପାଇଁ, କଥା ରହିଗଲା କାଳ କାଳକୁ, ଗୋପରେ ବଢ଼ୁଛି କଳା କହ୍ନେଇ, ରିଭେଞ୍ଜ ଆଦି ଓଡ଼ିଆ କଥାଚିତ୍ରର ପ୍ରଯୋଜନା କରିଥିଲେ । ଏଥିସ‌ହିତ ସେ ମାଆ କାନ୍ଦେ ଆଜି ପୁଅଟେ ପାଇଁ, କଥା ରହିଗଲା କାଳ କାଳକୁ ଆଦି ଚଳଚ୍ଚିତ୍ରର ନିର୍ଦ୍ଦେଶନା ଦେଇଥିଲେ । ସେ କଥା ରହିଗଲା କାଳ କାଳକୁ ଚଳଚ୍ଚିତ୍ରର କାହାଣୀ ମଧ୍ୟ ରଚନା କରିଥିଲେ ।

ରାଜନୀତି
ଅସୀତ ପତି ବିଜୁ ପଟ୍ଟନାୟକଙ୍କ ସମୟରେ ଉତ୍କଳ କଂଗ୍ରେସର ଜଣେ କର୍ମକର୍ତ୍ତା ଭାବରେ କାର୍ଯ୍ୟ କରିଥିଲେ, ଫଳରେ ବିଜୁ ପଟ୍ଟନାୟକ ତାଙ୍କ ଉପରେ ଖୁସି ହୋଇ ତାଙ୍କୁ ପାରାଦ୍ୱୀପ ବନ୍ଦରରେ ଏକ ଚାକିରୀ ଦେଇଥିଲେ ।

ଏହାପରେ ସେ ୨୦୧୭ ମସିହାରେ ବିଜୁ ଜନତା ଦଳରେ ଯୋଗ ଦେଇଥିଲେ । ବିଜୁ ଜନତା ଦଳର ପ୍ରତିଷ୍ଠାତା ନବୀନ ପଟ୍ଟନାୟକଙ୍କ ଉପସ୍ଥିତିରେ ଅସୀତ ପତି ନବୀନ ନିବାସରେ ବିଜୁ ଜନତା ଦଳରେ ଅଭିନେତା ଉତ୍ତମ ମହାନ୍ତିଙ୍କ ସ‌ହ ଯୋଗ ଦେଇଥିଲେ ।

ଅଭିନୀତ କଥାଚିତ୍ର
 ଚିହ୍ନା ଅଚିହ୍ନା (୧୯୭୯)
 ମାନିନୀ (୧୯୭୯)
 ଟିକେ ହସ ଟିକେ ଲୁହ (୧୯୮୧)
 ରାମ ରହିମ (୧୯୮୩)
 ଜୀବନ ସଙ୍ଗମ (୧୯୮୪)
 ଜଗା ହାତରେ ପଘା (୧୯୮୫)
 ସତ କେବେ ଲୁଚି ରହେନା (୧୯୮୫)
 ଶଙ୍ଖା ସିନ୍ଦୂର (୧୯୮୫)
 ହାକିମ ବାବୁ (୧୯୮୫)
 ଯୋର ଯା'ର ମୂଲକ ତା'ର (୧୯୮୬)
 ଏଇ ଆମ ସଂସାର (୧୯୮୬)
 ଜୟଦେବ (୧୯୮୭)
 ଚକା ଆଖି ସବୁ ଦେଖୁଛି (୧୯୮୭)
 ପୁଅ ମୋର କଳା ଠାକୁର (୧୯୮୮)
 ବଡ଼ ଭାଉଜ (୧୯୮୮)
 ଥିଲି ଝିଅ ହେଲି ବୋହୂ (୧୯୮୮)
 କୁରୁକ୍ଷେତ୍ର (୧୯୮୮)
 ପଞ୍ଚୁ ପାଣ୍ଡବ (୧୯୮୯)
 ପ୍ରତିଶୋଧ ଅପରାଧ ନୁହେଁ (୧୯୮୯)
 ରଜନୀ ଗନ୍ଧା (୧୯୮୯)
 ଦଇବ ଦଉଡ଼ି (୧୯୯୦)
 ହିସାବ କରିବ କାଳିଆ (୧୯୯୦)
 ବସ୍ତ୍ର ହରଣ (୧୯୯୧)
 କି ହେବ ଶୁଆ ପୋଷିଲେ (୧୯୯୧)
 ଦାଦାଗିରି (୧୯୯୩)
 ଗୋପରେ ବଢୁଚି କଳାକହ୍ନେଇ (୧୯୯୪)
 ରଖିଲେ ଶିବ ମାରିବ କିଏ (୧୯୯୪)
 ଜୀବନ ଧାରା (୧୯୯୫)
 ମୋ ମନ ଖାଲି ତୋରି ପାଇଁ (୧୯୯୫)
 କାହ୍ନା (୧୯୯୭)
 ରାକ୍ଷୀ ଭିଜିଗଲା ଆଖି ଲୁହରେ (୧୯୯୯)
 ପୁଅ ଭାଙ୍ଗିଦେଲା ସୁନା ସଂସାର (୧୯୯୯)
 କଥା ରହିଗଲା କାଳ କାଳକୁ (୧୯୯୯)
 ମୋ କୋଳ ତୋ ଝୁଲଣା (୨୦୦୧)
 ମାତୃଶକ୍ତି (୨୦୦୩)
 ଅଗ୍ନି ପରୀକ୍ଷା (୨୦୦୫)
 ରାକ୍ଷୀ ବାନ୍ଧିଲି ମୋ ରଖିବ ମାନ
 ଏଇ ମିଳନ ଯୁଗ ଯୁଗର (୨୦୧୦)
 ମୋଷ୍ଟ ୱାଣ୍ଟେଡ଼ (୨୦୧୧)
 ଟଙ୍କା ତତେ ସଲାମ (୨୦୧୩)
 ତମେ ଥିଲେ ସାଥିରେ (୨୦୧୪)
 ଦୀପାଞ୍ଜଳି (୨୦୧୪)
 ଜଗା ହାତରେ ପଘା (୨୦୧୫)
 କଳ୍କୀ (୨୦୧୫)
 ଗଳ୍ପ ନୁହେଁ ଅଳ୍ପ ଦିନର (୨୦୧୫)
 ଲଭ୍ ଷ୍ଟେସନ (୨୦୧୬)
 ଝିଅଟା ବିଗିଡ଼ିଗଲା (୨୦୧୬)
 ତୋର ଦିନେକୁ ମୋର ଦିନେ (୨୦୧୬)
 ରିଭେଞ୍ଜ (୨୦୧୬)

ଆଧାର

ବାହାର ଆଧାର
 
 

ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ଆଇସୋନିଆଜିଡ/ପାଇରିଡକ୍ସିନ/ସଲଫାମେଥୋକ୍ସାଜୋଲ/ଟ୍ରାଇମେଥୋପ୍ରିମ

ଆଇସୋନିଆଜିଡ/ପାଇରିଡକ୍ସିନ/ସଲଫାମେଥୋକ୍ସାଜୋଲ/ଟ୍ରାଇମେଥୋପ୍ରିମ ବା ଆଇଏନଏଚ/ବି୬/ସିଟିଏକ୍ସ (ଇଂରାଜୀ ଭାଷାରେ Isoniazid/pyridoxine/sulfamethoxazole/trimethoprim (INH/B6/CTX) ଏକ ସ୍ଥିରୀକୃତ ମାତ୍ରାର ଔଷଧ ମିଶ୍ରଣ (fixed dose combination) ଯାହା ଏଚଆଇଭି/ଏଡସରେ ହେଉଥିବା ସୁବିଧାବାଦୀ ସଂକ୍ରମଣର ପ୍ରତିଷେଧ ନିମନ୍ତେ ଦିଆଯାଏ । ଏଥିରେ ଆଇସୋନିଆଜିଡ, ପାଇରିଡକ୍ସିନ, ସଲଫାମେଥୋକ୍ସାଜୋଲ (sulfamethoxazole) ଓ ଟ୍ରାଇମେଥୋପ୍ରିମ ଔଷଧ ଥାଏ । ଏହି ଔଷଧ ବିଶେଷତଃ ଯକ୍ଷ୍ମା, ଟକ୍ସୋପ୍ଲାଜମୋସିସ (toxoplasmosis), ନିମୋନିଆ, ମ୍ୟାଲେରିଆ ଓ ଆଇସୋସ୍ପୋରିଆସିସ (isosporiasis) ରୋଗମାନଙ୍କରେ ପ୍ରତିଷେଧ ନିମନ୍ତେ ଦିଆଯାଏ ।. ଏହାକୁ ପାଟିରେ ଦିଆଯାଏ ।

ଏହାର ପାର୍ଶ୍ୱ ପ୍ରତିକ୍ରିୟାରେ କାଲୁଆ ଅନୁଭବ, ବାନ୍ତି, ରାସ ଓ ଏକାଗ୍ରତା ଅଭାବ ଇତ୍ୟାଦି ଦେଖାଯାଏ । ଯକୃତ ସମସ୍ୟା (liver problems) ଭଳି ସାଂଘାତିକ ପାର୍ଶ୍ୱ ପ୍ରତିକ୍ରିୟା ଦେଖାଯାଇପାରେ । ଜି୬ପିଡି ଅଭାବ (G6PD deficiency) ଥିବା ରୋଗୀଙ୍କ କ୍ଷେତ୍ରରେ ସତର୍କତା ଅବଲମ୍ବନ କରିବାକୁ ହୁଏ । ଉତ୍ତମ ଅନୁଶୀଳନ ହୋଇନଥିଲେ ମଧ୍ୟ ଗର୍ଭାବସ୍ଥାରେ ସମସ୍ୟା ନଥିବା ଦେଖାଯାଇଛି ।
 

ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୬ରେ ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ବର୍ଷର କ୍ରୟ ମୂଲ୍ୟ ୧୫ ଆମେରିକୀୟ ଡଲାର ଥିଲା ।   ଏହି ମିଶ୍ରତ ଔଷଧ ରୋଗୀଙ୍କୁ ଅଧିକ ବଟିକା ଖାଇବାରୁ ବଞ୍ଚତି କରେ ତ‌ଥାପି ରୋଗୀ ସଠିକ ଭାବରେ ଔଷଧ ଖାଏ କି ନାହିଁ ତାହା ସ୍ପଷ୍ଟ ହୋଇନାହିଁ । ଆମର ଅନୁଶୀଳନ ଅନୁସାରେ ଏହା ଫଳପ୍ରଦ ହୋଇଛି । 
 
ଆଧାର

ଶ୍ରେଣୀ:ଔଷଧ
ଶ୍ରେଣୀ:ଚିକିତ୍ସା ବିଜ୍ଞାନ
Isoniazid/pyridoxine/sulfamethoxazole/trimethoprim

ଲେଉଟାଣି ଆଇସୋନିଆଜିଡ/ପାଇରିଡକ୍ସିନ/ସଲଫାମେଥୋକ୍ସାଜୋଲ/ଟ୍ରାଇମେଥୋପ୍ରିମ
ଅଭିଳାଷ

ଅଭିଳାଷ, ୧୯୮୪ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ରମେଶ ମହାନ୍ତି ଓ ପୂର୍ଣ୍ଣ ମହାନ୍ତି ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସାଧୁ ମେହେର ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ଉତ୍ତମ ମହାନ୍ତି, ଅପରାଜିତା ମହାନ୍ତି, ସୁଜାତା ଆନନ୍ଦ, ଜୟା ବି, ବ୍ୟୋମକେଶ ତ୍ରିପାଠୀ, ନିରଞ୍ଜନ ଶତପଥୀ, ସାଧୁ ମେହେର, ଅଜିତ ଦାସ, ଦୀପା ସାହୁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ଉତ୍ତମ ମହାନ୍ତି - ଚିନ୍ମୟ ଛୋଟରାୟ
 ଅପରାଜିତା ମହାନ୍ତି
 ସୁଜାତା ଆନନ୍ଦ
 ଜୟା ବି
 ବ୍ୟୋମକେଶ ତ୍ରିପାଠୀ
 ନିରଞ୍ଜନ ଶତପଥୀ
 ସାଧୁ ମେହେର
 ଅଜିତ ଦାସ
 ଦୀପା ସାହୁ

କାହାଣୀ
ଗ୍ରାମବହୁଳ ଭାରତ ବର୍ଷରେ ଚିକିତ୍ସା ଅଭାବରୁ ବହୁବ୍ୟକ୍ତି ଅକାଳରେ ମୃତ୍ୟୁବରଣ କରନ୍ତି । ଗ୍ରାମ୍ୟ ଜୀବନର ଅନ୍ୟାନ୍ୟ ସମସ୍ୟ ଓ ଗାଁ ସରପଞ୍ଚର କୁଟଚକ୍ରାନ୍ତ, ଗାଁ ମନ୍ଦିର ପୂଜକର କଥା ଉପରେ ସରଳ ନିରୀହ ଗ୍ରାମବାସୀଙ୍କର ଅଖଣ୍ଡ ବିଶ୍ୱାସ, ଜାତିଭେ ତଥା ସର୍ବୋପରି ଗ୍ରାମ୍ୟ-ଲୋକଚରିତ୍ର ସବୁ ରହିଛି ଏହାର କାହାଣୀରେ । ଏହିସବୁ ଅସୁବିଧାକୁ ସାମ୍ନା କରୁଛନ୍ତି ଡାକ୍ତର ଚିନ୍ମୟ ଛୋଟରାୟ (ଉତ୍ତମ ମହାନ୍ତି) ।

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସରୋଜ ପଟ୍ଟନାୟକ । ଦିଲୀପ ଦାସ, ରମେଶ ମହାନ୍ତି, ସଂଗ୍ରାମ ମହାନ୍ତି, ସରୋଜ ପଟ୍ଟନାୟକ ଆଦି ଗୀତିକାରମାନେ ଏହିକଥାଚିତ୍ରଟିର ଗୀତ ରଚନା କରିଥିଲେ । ଭିକାରୀ ବଳ, ହରିହରନ୍, ହେମଲତା, ଆରତୀ ମୁଖାର୍ଜୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୧୯୮୪ର ଓଡ଼ିଆ କଥାଚିତ୍ର
ଆର୍ଟେସୁନେଟ/ପାଇରୋନାରିଡିନ

ଆର୍ଟେସୁନେଟ/ପାଇରୋନାରିଡିନ (ଇଂରାଜୀ ଭାଷାରେ Artesunate/pyronaridine, ଏକ ବିକ୍ରୟ ନାମ ପାଇରାମାକ୍ସ/ Pyramax) ଏକ ସ୍ଥିରୀକୃତ ମାତ୍ରାର ଔଷଧ ମିଶ୍ରଣ (fixed dose combination) ଯାହା ମ୍ୟାଲେରିଆ ରୋଗର ଚିକିତ୍ସାର ଚିକିତ୍ସାରେ ଦିଆଯାଏ । ଉଭୟ ପି ଫାଲସିପାରମ (P. falciparum) ଓ ପି ଭାଇଭାକ୍ସ (P. vivax) ଧରଣର ରୋଗ ନିମନ୍ତେ ଏହା ଦିଆଯାଏ । ଆର୍ଟେସୁନେଟ ଓ ପାଇରୋନାରିଡିନ (pyronaridine) ଔଷଧ ଦ୍ୱୟକୁ ମିଶାଇ ଏହି ଔଷଧ ପ୍ରସ୍ତୁତ କରାଯାଇଛି । ଏହି ଔଷଧକୁ ପାଟିରେ ଦିଆଯାଏ ।

ଶରୀର ଏହ ଔଷଧକୁ ସ‌ହନ କରିପାରେ । ପାର୍ଶ ପ୍ରତିକ୍ରିୟରେ ମୁଣ୍ଡ ବିନ୍ଧା, ବାନ୍ତି (vomiting), ବା କାଶ (cough) ହୋଇପାରେ । ସାଂଘାତିକ ଯକୃଟ ରୋଗ (liver disease) ରୋଗ ବା ବୃକ୍‌କ ରୋଗରେ :en:kidney disease ଏହି ଔଷଧ ଦେବାକୁ ବାରଣ କରାଯାଏ । ପ୍ରାକ୍ ଗର୍ଭାବସ୍ଥାରେ ଏହା ଦିଆଯାଏନାହିଁ । କିନ୍ତୁ ମାତାର ପ୍ରାଣ ରକ୍ଷା ନିମନ୍ତେ ନିତାନ୍ତ ଆବଶ୍ୟକ ହେଲେ ଏହା ଦିଆଯାଇପାରେ । ଦୁଇ ଔଷଧର କାର୍ଯ୍ୟବିଧି ପୃଥକ ଥାଏ ।
 

ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୦ରେ ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ କୋର୍ଷ ଡୋଜର କ୍ରୟ ମୂଲ୍ୟ ୨.୧୮ ଆମେରିକୀୟ ଡଲାର ।
 
ଆଧାର

ଶ୍ରେଣୀ:ଚିକିତ୍ସା ବିଜ୍ଞାନ
ବାହ୍ୟଯୋନୀ କର୍କଟ

ବାହ୍ୟଯୋନୀ କର୍କଟ ଏକ ହେଉଛି ମହିଳାଙ୍କର ବାହ୍ୟ ପ୍ରଜନନ ଅଙ୍ଗରେ ହେଉଥିବା  କର୍କଟ ରୋଗର  ନାମ । ଏହା ସାଧାରଣତଃ ବାହ୍ୟ ଯୋନୀର ଓଠକୁ ପ୍ରଭାବିତ କରିଥାଏ, ଏବଂ କେତେକ ରୋଗ ଯୋନୀପଥ ଓଠ, କ୍ଲାଇଟୋସିସ କିମ୍ବା ଯୋନୀପଥରେ ଥିବା ଗ୍ରନ୍ଥିମାନଙ୍କୁ ଆକ୍ରମଣ କରିଥାଏ । ଏହାର ଲକ୍ଷଣ ମଧ୍ୟରେ ଗୋଟିଏ ଗୋଟାଳି, ଗଲୁ, ଚର୍ମରେ ପରିବର୍ତ୍ତନ କିମ୍ବା ଯୋନୀରୁ ରକ୍ତସ୍ରାବ ହୁଏ | 

ସଙ୍କଟଜନ‌କ କାରଣଗୁଡ଼ିକ ମଧ୍ୟରେ ଭଲଭାର ଇଣ୍ଟ୍ରାଏପିଥେଲିଆଲ ନିଓପ୍ଲାସିଆ, ପାପିଲୋମାଭୁତାଣୁ ସଂକ୍ରମଣ (ଏଚପିଭି ସଂକ୍ରମଣ), ଯୌନାଙ୍ଗ ଭାତୁଡ଼ି, ଧୂମପାନ ଏବଂ ଅନେକ ଯୌନାଙ୍ଗ ସାଥି ଥିବା ଯୋଗୁ ଏହା ହୋଇପାରେ  |   ଅଧିକାଂଶ ଯୌନାଙ୍ଗ କର୍କଟରେ ସ୍କ୍ୱାମସ ଜୀବକୋଷ କର୍କଟ ଥାଏ |  ଅନ୍ୟାନ୍ୟ କର୍କଟରେ ଆଡେନୋକାର୍ସିନୋମା, ମେଲାନୋମା, ଏବଂ ବାସାଲ ସେଲ କାର୍ସିନୋମା ଥାଇପାରେ ।  ଶାରୀରିକ ପରୀକ୍ଷା ଉପରେ ଆଧାର କରି ରୋଗ ନିର୍ଣ୍ଣୟ କରାଯାଏ ଏବଂ ତନ୍ତୁ ବାୟୋପ୍ସି କରି ରୋଗ ନିଶ୍ଚିତ କରାଯାଏ।  ରୁଟିନ୍ ସ୍କ୍ରିନିଂ ସୁପାରିଶ କରାଯାଏ ନାହିଁ | 

ଏଚପିଭି ଟୀକା କରଣ କରି ରୋଗ ପ୍ରତିଷେଧ କରାଯାଇପାରେ | ମାନକ ଚିକିତ୍ସାରେ ଅସ୍ତ୍ରୋପଚାର, ବିକିରଣ ଚିକିତ୍ସା, କେମୋଥେରାପି ଏବଂ ବାୟୋଲୋଜିକ ଥେରାପି ଦିଆଯାଏ ।  ଏହି କର୍କଟ ନୂତନ ଭାବରେ ୪୪.୨୦୦ ଲୋକଙ୍କୁ ଆକ୍ରମଣ କରିଥାଏ ଓ ୨୦୧୮ ମସିହାରେ ସାରା ପୃଥିବୀରେ ୧୫,୨୦୦ ମୃତ୍ୟୁ ହୋଇଥିଲା ।  ଆମେରିକାରେ ଏହା ନୂତନ ଭାବରେ ୬.୦୭୦ ଲୋକଙ୍କୁ ଆକ୍ରମଣ କରିଥିଲା ଓ ତାଙ୍କ ମଧ୍ୟରୁ ୧୨୮୦ ଜଣଙ୍କର ମୃତ୍ୟୁ ହୋଇଥିଲା ।  ୪୫ ବର୍ଷ ବୟସ ପରେ ସାଧାରଣତଃ ଏହି ରୋଗ ହୁଏ ।  ସନ ୨୦୧୫ରେ ପାଞ୍ଚ ବର୍ଷ ବଞ୍ଚିବା ହାର ଥିଲା ୭୧% । ଲସିକା ଗ୍ରନ୍ଥିକୁ ବ୍ୟାପିବା ଉପରେ ଏହାର ବ୍ୟାପିବା ନିର୍ଭର କରେ । 

ଆଧାର

ଶ୍ରେଣୀ:ଚିକିତ୍ସା ବିଜ୍ଞାନ
ଭକ୍ତ ସାଲବେଗ (ଓଡ଼ିଆ କଥାଚିତ୍ର)

ଭକ୍ତ ସାଲବେଗ, ୧୯୮୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୂର୍ଯ୍ୟ ନାରାୟଣ ମହାନ୍ତି । ଶୁଭଲକ୍ଷ୍ମୀ ମହାନ୍ତି ଏହି କଥାଚିତ୍ରଟିର କାହାଣୀ ରଚନା କରିଥିଲେ । ପ୍ରୟାଗ ରାଜ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ । ବ୍ୟୋମୋକେଶ ତ୍ରିପାଠୀ ଏହି କଥାଚିତ୍ରଟିର ସଂଳାପ ରଚନା କରିଥିଲେ ଓ ରାଧା ପଣ୍ଡା କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।

ଉତ୍ତମ ମହାନ୍ତି, ଅପରାଜିତା ମହାନ୍ତି, ଶରତ ପୂଜାରୀ, ଅନିତା ଦାସ, ଦୁଃଖିରାମ ସ୍ୱାଇଁ, ହେମନ୍ତ ଦାସ, ବ୍ୟୋମକେଶ ତ୍ରିପାଠୀ, ବିରେନ ରାଉତରାୟ, ଗୋବିନ୍ଦ ତେଜ, ଜୟୀରାମ ସାମଲ, ରାଧା ପଣ୍ଡା, ଗୁରୁଦତ୍ତ, ସୁଲୁ ମହାନ୍ତି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ଉତ୍ତମ ମହାନ୍ତି
 ଅପରାଜିତା ମହାନ୍ତି
 ଶରତ ପୂଜାରୀ
 ଅନିତା ଦାସ
 ଦୁଃଖିରାମ ସ୍ୱାଇଁ
 ହେମନ୍ତ ଦାସ
 ବ୍ୟୋମକେଶ ତ୍ରିପାଠୀ
 ବିରେନ ରାଉତରାୟ
 ଗୋବିନ୍ଦ ତେଜ
 ଜୟୀରାମ ସାମଲ
 ରାଧା ପଣ୍ଡା
 ଗୁରୁଦତ୍ତ
 ସୁଲୁ ମହାନ୍ତି

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଭୁବନେଶ୍ୱର ମିଶ୍ର । ନରସିଂହ ମହାପାତ୍ର ଏହି କଥାଚିତ୍ରଟିର ଗୀତ ରଚନା କରିଥିଲେ ଏବଂ ଏହି କଥାଚିତ୍ରଟିରେ ସାଲବେଗଙ୍କ ରଚିତ ଗୀତ ମଧ୍ୟ ସ୍ଥାନିତ ହୋଇଥିଲା । ଭିକାରୀ ବଳ, ଅନୁରାଧା ପୌଡ଼ୱାଲ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୧୯୮୩ର ଓଡ଼ିଆ କଥାଚିତ୍ର